Kirkjubøargarður

Kirkjubøargarður er den største kongsgården på Færøyene, og ligger i Kirkjubøur på Streymoy. Kirkjubøur var bispesete på Færøyene fra 1100-tallet, men ble nedlagt som sådan etter reformasjonen, og gården ble krongods.

Gårdens hovedbygning er blant verdens eldste bebodde trebygninger; «roykstovan» og «stokkastovan» (se røykstue) på Kirkjubøargarður kan, sammenholdt med norsk bygningsmateriale, som «storstovo» på Aga i Ullensvang, dateres til omkring 1300. Tømmerbygningene antas å ha blitt kjøpt ferdig i Norge og fraktet til Færøyene. Det er mest sannsynlig at biskop Erlend var byggherren. 

Patursson-slekten har vært kongsbønder på Kirkjubøargarður sammenhengende siden 1557. Den nåværende festebonden er den 17. generasjonen i sin slekt på gården.

 Referanser 

Kategori:Museer på Færøyene
Kategori:Friluftsmuseer
Kategori:Færøyenes historie
Kategori:Fredete gårder og tun
Kategori:Byggverk på Færøyene
Kategori:Streymoy
Kategori:Portal:Færøyene/artikler